Qarshi muhandislik va iqtisodiyot instituti talabasi Nurbek Rashidov kartoshka terish agregatini takomillashtirdi. Uning qo‘llanilishi ko‘p tomonlama mehnat samaradorligini oshirishi ta’kidlanmoqda.“Hosil terish texnologiyasining yutuq va kamchiliklarini o‘rganib, yangi uskuna yaratishga kirishdim, – uning so‘zlarini keltiradi Telegraf.uz sayti. – O‘qituvchilar ham katta yordam berishdi, ulardan ko‘p maslahat oldim. Natijada kartoshkaning yuzasini zararlantirmasdan tera oladigan agregat yarata oldim”.Agregat Qamashi tumanidagi Sho‘rtepa fermer xo‘jaligida sinovdan o‘tkazildi.